|  |
| --- |
|   |
| Pagėgių savivaldybės taryba**sprendimas****DĖL PRITARIMO PARAIŠKOS „MOKYKLŲ UGDYMO PROCESO MODERNIZAVIMAS PAGĖGIŲ SAVIVALDYBĖS MOKYKLOSE“ RENGIMUI, PROJEKTO VEIKLŲ VYKDYMUI IR LĖŠŲ SKYRIMUI** |
| 2017 m. birželio 29 d. Nr. T-101Pagėgiai |

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, atsižvelgdama į Pagėgių savivaldybės 2011−2021 metų strateginį plėtros planą, patvirtintą Pagėgių savivaldybės tarybos 2011 m. kovo 24 d. sprendimu Nr. T-1020 „Dėl Pagėgių savivaldybės strateginio plėtros plano 2011−2021 metams patvirtinimo“, Pagėgių savivaldybės taryba

n u s p r e n d ž i a:

1. Pritarti paraiškos „Mokyklų ugdymo proceso modernizavimas Pagėgių savivaldybės mokyklose“ rengimui, projekto veiklų vykdymui ir lėšų skyrimui, pagal 2014−2020 m. ES fondų investicijų veiksmų programos 9 prioriteto „Visuomenės švietimas ir žmogiškųjų išteklių potencialo didinimas“ 09.2.1-ESFA-K-728 priemonę „Ikimokyklinio ir bendrojo ugdymo mokyklų veiklos tobulinimas“.
2. Įgalioti Vilkyškių Johaneso Bobrovskio gimnaziją būti paraiškos teikėju.
3. Įgalioti Pagėgių savivaldybės Vilkyškių Johaneso Bobrovskio gimnazijos direktorių pasirašyti rengiamo projekto dokumentus bei paramos sutartį.
4. Numatyti 2018–2019 m. Pagėgių savivaldybės biudžete Vilkyškių Johaneso Bobrovskio gimnazijos planuojamam vykdyti projektui 2 procentus piniginių lėšų nuo bendros projekto vertės, kaip nuosavą paraiškos teikėjo indėlį.
5. Sprendimą paskelbti Teisės aktų registre ir Pagėgių savivaldybės interneto svetainėje [www.pagegiai.lt](http://www.pagegiai.lt).

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Meras Virginijus Komskis